Κέιτι Μπόουμαν

Η Κάθριν Λουίζ Μπόουμαν (γεννήθηκε το 1989/1990)  είναι Αμερικανίδα μηχανικός και επιστήμονας της πληροφορικής που εργάζεται στον τομέα της απεικόνισης των υπολογιστών. Υπήρξε πρωτοπόρος ενός αλγορίθμου για την απεικόνιση μαύρων τρυπών, ο οποίος είναι γνωστός ως αλγόριθμος CHIRP. Ήταν μέλος της ομάδας Event Horizon Telescope, η οποία συνέλαβε την πρώτη εικόνα μιας μαύρης τρύπας.

Το Τεχνολογικό Ινστιτούτο της Καλιφόρνιας, το οποίο την προσέλαβε ως επίκουρη καθηγήτρια τον Ιούνιο του 2019, της απένειμε τον τίτλο του καθηγητή το 2020.

Πρώτα χρόνια και εκπαίδευση 

Η Μπόουμαν γεννήθηκε στο Ουέστ Λαφαγιέτ της Ιντιάνα. Ο πατέρας της, Τσαρλς Μπόουμαν, είναι καθηγητής ηλεκτρικής και υπολογιστικής μηχανολογίας και βιοϊατρικής μηχανικής στο Πανεπιστήμιο Πούρντου.

Ενώ φοιτούσε στο λύκειο, η Μπόουμαν συνέταξε έρευνα απεικόνισης στο Πανεπιστήμιο Πούρντου. Αποφοίτησε από το Γυμνάσιο-Λύκειο Ουέστ Λαφαγιέτ το 2007.

Η Μπόουμαν σπούδασε ηλεκτρολογία στο Πανεπιστήμιο του Μίσιγκαν και αποφοίτησε με τον υψηλότερο έπαινο το 2011. Ολοκλήρωσε το μεταπτυχιακό της (2013) και το διδακτορικό της (2017) στην ηλεκτρολογία και την επιστήμη των υπολογιστών στο Τεχνολογικό Ινστιτούτο της Μασαχουσέτης (ΤΙΜ).

Στο ΤΙΜ, ήταν μέλος του εργαστηρίου Επιστήμης Υπολογιστών και Τεχνητής Νοημοσύνης του ΤΙΜ.  Αυτή η ομάδα συνεργάστηκε επίσης στενά με το Παρατηρητήριο Χέιστακ του ΤΙΜ και με το Τηλεσκόπιο Ορίζοντα Γεγονότων. Υποστηρίχθηκε από την υποτροφία αποφοίτων του Εθνικού Ιδρύματος Επιστημών. Η διατριβή της, με τίτλο Estimating Material Properties of Fabric through the Observation of Motion (μετάφραση: "Εκτιμώντας τις υλικές ιδιότητες του υφάσματος με την παρατήρηση της κίνησης") τιμήθηκε με το βραβείο Ερνστ Γκιλεμίν για την καλύτερη μεταπτυχιακή εργασία στην ηλεκτρολογία. Η διδακτορική της διατριβή, με τίτλο "Extreme imaging via physical model inversion: seeing around corners and imaging black holes" (μετάφραση: Ακραία Απεικόνιση μέσω Αντιστροφής Φυσικού Μοντέλου: Βλέποντας γύρω από τις Γωνίες και Απεικονίζοντας Μαύρες Τρύπες), έγινε υπό την εποπτεία του Ουίλιαμ Τ. Φρίμαν.

Πριν λάβει το διδακτορικό της πτυχίο, η Μπόουμαν έδωσε μια ομιλία στο συνέδριο TEDx, με τίτλο How to Take a Picture of a Black Hole (μετάφραση: Πώς να τραβήξετε μια φωτογραφία μιας μαύρης τρύπας) στην οποία εξήγησε αλγόριθμους που θα μπορούσαν να χρησιμοποιηθούν για τη λήψη της πρώτης εικόνας μιας μαύρης τρύπας.

Έρευνα και καριέρα 
Μετά την ολοκλήρωση της διδακτορικής της μελέτης, η Μπόουμαν έγινε μέλος του Πανεπιστημίου του Χάρβαρντ ως μεταδιδακτορικός συνεργάτης στην ομάδα του Τηλεσκοπίου Απεικόνισης Ορίζοντα Γεγονότων.

Η Μπόουμαν εντάχθηκε στο Τηλεσκόπιο Ορίζοντα Γεγονότων το 2013.. Υπήρξε πρωτοπόρος στην ανάπτυξη ενός αλγορίθμου για την απεικόνιση μαύρων κύκλων, γνωστού ως CHIRP. Ο αλγόριθμος CHIRP αποτέλεσε έμπνευση για τις διαδικασίες επικύρωσης εικόνας που χρησιμοποιήθηκαν για την λήψη της πρώτης εικόνας μιας μαύρης τρύπας τον Απρίλιο του 2019, ενώ η Μπόουμαν έπαιξε σημαντικό ρόλο στο όλο εγχείρημα επαληθεύοντας εικόνες και επιλέγοντας παραμέτρους για το φιλτράρισμα εικόνων που τραβήχτηκαν από το Τηλεσκόπιο Ορίζοντα Γεγονότων. Επίσης συμμετέχει στην ανάπτυξη ενός ισχυρού πλαισίου απεικόνισης που συνέκρινε τα αποτελέσματα διαφορετικών τεχνικών ανασυγκρότησης εικόνας. Η ομάδα της αναλύει τις εικόνες του Τηλεσκοπίου Ορίζοντα Γεγονότων για να μάθει περισσότερα σχετικά με τη γενική σχετικότητα σε ένα ισχυρό πεδίο βαρύτητας.

Η Μπόουμαν έλαβε σημαντική προσοχή στα μέσα ενημέρωσης μετά από μια φωτογραφία, που δείχνει την αντίδρασή της στην ανίχνευση της σκιάς της μαύρης τρύπας στις εικόνες του τηλεσκοπίου διαδόθηκε γρήγορα. Μερικοί άνθρωποι στα μέσα ενημέρωσης και στο Διαδίκτυο υπονοούσαν παραπλανητικά ότι η Μπόουμαν ήταν «μοναχική ιδιοφυΐα» πίσω από την εικόνα.  Ωστόσο, η ίδια η Μπόουμαν σημείωσε επανειλημμένα ότι το αποτέλεσμα προήλθε από το έργο μιας μεγάλης συνεργασίας, δείχνοντας τη σημασία της ομαδικής εργασίας στην επιστήμη. Η Μπόουμαν έγινε επίσης στόχος διαδικτυακής παρενόχλησης, στο βαθμό που ο συνάδελφός της Άντριου Τσάελ έκανε μια ανάρτηση στο Twitter επικρίνοντας τις «φοβερές και σεξιστικές επιθέσεις εναντίον της συναδέλφου και φίλης μου», συμπεριλαμβανομένων των προσπαθειών να υπονομεύσουν τις συνεισφορές της, πιστώνοντάς τον αποκλειστικά με το έργο που επιτεύχθηκε από το εγχείρημα.

Η Μπόουμαν προσχώρησε στο Ινστιτούτο Τεχνολογίας της Καλιφόρνια (Καλτέκ) ως επίκουρη καθηγήτρια τον Ιούνιο του 2019, όπου σχεδιάζει να εργαστεί σε νέα συστήματα υπολογιστικής απεικόνισης χρησιμοποιώντας μηχανική όραση και μηχανική μάθηση. Σύμφωνα με την ιστοσελίδα της σχολής της, είναι Επίκουρη Καθηγήτρια Πληροφορικής και Μαθηματικών Επιστημών, Ηλεκτρολόγων Μηχανικών και Αστρονομίας, καθώς και μελετητής Ρόζενμπεργκ. Ο Μπόουμαν ονομάστηκε καθηγήτρια στο Καλτέκ το 2020

Παραπομπές

Εξωτερικοί σύνδεσμοι
 

Αμερικανοί επιστήμονες υπολογιστών